CELEX: E2021C0271
Language: ro
Date: 2021-12-03 00:00:00
Title: Decizia delegată nr. 271/21/COL a Autorității AELS de Supraveghere din 3 decembrie 2021 de instituire a unui program multianual de controale pentru perioada 2022-2026 care urmează să fie efectuate în Islanda și Norvegia în vederea verificării aplicării legislației SEE în domeniul alimentar și veterinar [2022/293]

24.2.2022   
            
            
               RO
            
            
               Jurnalul Oficial al Uniunii Europene
            
            
               L 43/87
            
         
      DECIZIA DELEGATĂ nr. 271/21/COL A AUTORITĂȚII AELS DE SUPRAVEGHERE
      din 3 decembrie 2021
      de instituire a unui program multianual de controale pentru perioada 2022-2026 care urmează să fie efectuate în Islanda și Norvegia în vederea verificării aplicării legislației SEE în domeniul alimentar și veterinar [2022/293]
      AUTORITATEA AELS DE SUPRAVEGHERE,
      având în vedere Acordul dintre statele AELS privind instituirea unei Autorități de Supraveghere și a unei Curți de Justiție, în special protocolul nr. 1,
      având în vedere actul la care se face referire în partea 1.1 punctul 11b din capitolul I, în capitolul II punctul 31q din anexa I și în capitolul XII punctul 164 din anexa II la Acordul privind SEE, și anume Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1) [„Regulamentul (UE) 2017/625”], în special articolul 118 alineatul (1),
      astfel cum a fost modificat și adaptat la Acordul privind SEE prin protocolul nr. 1 la acesta și prin adaptările sectoriale prevăzute în anexele I și II la acord,
      întrucât:
      Responsabilitatea de a asigura aplicarea legislației SEE în domeniul alimentar și veterinar revine statelor membre SEE, ale căror autorități competente monitorizează și verifică, prin organizarea de controale oficiale, respectarea și asigurarea aplicării efective a cerințelor relevante ale SEE.
      Din articolul 116 al Regulamentului (UE) 2017/625 rezultă că experții Autorității AELS de Supraveghere (denumită în continuare „Autoritatea”) trebuie să efectueze controale, inclusiv audituri, în Islanda și Norvegia pentru a verifica aplicarea legislației SEE. Aceste controale ale Autorității ar trebui efectuate în domeniul alimentelor și al furajelor, al sănătății și al bunăstării animalelor, al subproduselor de origine animală și al produselor derivate, al produselor de protecție a plantelor, al producției ecologice și al modului de funcționare a sistemelor naționale de control și a autorităților competente care le operează.
      Din articolul 118 alineatul (1) din Regulamentul (UE) 2017/625 rezultă că Autoritatea trebuie să stabilească un program al controalelor pe care urmează să le efectueze experții săi în Islanda și Norvegia, astfel cum se prevede la articolul 116 alineatul (1) din regulamentul respectiv.
      Acest program multianual de controale este stabilit pentru anumite domenii prioritare pentru perioada 2022-2026. Criteriile utilizate pentru stabilirea domeniilor prioritare includ, printre altele, riscurile identificate și problemele emergente de actualitate (de exemplu, bolile animalelor sau crizele din domeniul alimentelor sau al furajelor), relevanța unui sector în Islanda și Norvegia, performanțele anterioare ale Islandei și Norvegiei în domeniul relevant și informațiile din surse relevante, inclusiv prioritățile stabilite de Comisia Europeană în programul său de controale (2),
      ADOPTĂ PREZENTA DECIZIE:
      
                  1.
               
               
                  Programul multianual de controale pentru perioada 2022-2026 care urmează să fie efectuate de către experții Autorității în Islanda și Norvegia, astfel cum se prevede la articolul 116 alineatul (1) din Regulamentul (UE) 2017/625, este stabilit în anexa la prezenta decizie.
               
            
                  2.
               
               
                  Prezenta decizie se adresează Islandei și Norvegiei.
               
            
                  3.
               
               
                  Prezenta decizie intră în vigoare la data semnării.
               
            
                  4.
               
               
                  Numai textul în limba engleză al prezentei decizii este autentic.
               
            
         Adoptată la Bruxelles, 3 decembrie 2021.
         Pentru Autoritatea AELS de Supraveghere, acționând în temeiul Deciziei de delegare nr. 130/20/COL,
         
            Högni S. KRISTJÁNSSON
            
               Membrul responsabil al Colegiului
            
         
         
            
               Melpo-Menie JOSÉPHIDÈS
            
            
               Contrasemnatar în calitate de director,
            
            
               Afaceri juridice și administrative
            
         
      
      
         (1)  Încorporat în Acordul privind SEE prin Decizia nr. 210/2019 a Comitetului mixt al SEE din 27 septembrie 2019.
      
         (2)  Decizia de punere în aplicare (UE) 2020/1550 a Comisiei din 23 octombrie 2020 de instituire a programului multianual de controale pentru perioada 2021-2025 care urmează să fie efectuat de către experții Comisiei în statele membre în vederea verificării aplicării legislației Uniunii privind lanțul agroalimentar (JO L 354, 26.10.2020, p. 9).
   
   
      
         ANEXĂ
         În prezenta anexă este stabilit programul multianual de controale pentru perioada 2022-2026 care trebuie efectuate de către experții Autorității în Islanda și Norvegia în domeniile reglementate de Regulamentul (UE) 2017/625.
         Programul multianual de controale acoperă domeniile menționate la articolul 1 alineatul (2) din Regulamentul (UE) 2017/625, precum și alte domenii prevăzute în regulamentul respectiv, cum ar fi frauda și controalele la import.
         Autoritatea a identificat anumite domenii prioritare în domenii precum siguranța alimentelor și a furajelor, sănătatea și bunăstarea animalelor, subprodusele de origine animală și produsele derivate, producția ecologică, frauda și controalele la import și modul de funcționare a sistemelor naționale de control și a autorităților competente.
         Controalele autorității acoperă domenii prioritare identificate în Islanda și Norvegia. Aspectele specifice care fac obiectul controalelor individuale trebuie să fie adaptate la situația din fiecare stat și, în cazul Islandei, fac obiectul excepțiilor aplicabile în ceea ce privește legislația din domeniul sănătății și bunăstării animalelor.
         Experții Autorității efectuează controale, inclusiv verificări la fața locului, audituri și analize documentare în conformitate cu articolul 116 din Regulamentul (UE) 2017/625.
         Controalele Autorității sunt efectuate pentru a atinge un nivel ridicat de acoperire în domeniile pe care Autoritatea le-a identificat ca prioritare și care necesită o analiză a nivelului de punere în aplicare și de eficacitate a sistemelor oficiale de control și a măsurilor de asigurare a respectării legislației.
         În partea A din anexă sunt enumerate domeniile de control relevante, împreună cu obiectivele controalelor Autorității pentru perioada 2022-2026. În partea B din anexă sunt identificate domeniile prioritare din cadrul fiecărui domeniu de control.
         
            Partea A – Domeniile de control și obiectivele controalelor Autorității
         
         1.   Alimentele și siguranța alimentară
         
         Verificarea conformității cu legislația SEE aplicabilă privind alimentele și siguranța alimentară care reglementează producția și introducerea pe piață a alimentelor de origine animală sau nonanimală (acoperind, de asemenea, trasabilitatea și etichetarea, siguranța microbiologică și zoonozele transmise prin alimente), reziduurile și contaminanții, informarea consumatorilor cu privire la alimente și utilizarea mențiunilor nutriționale și de sănătate, materialele și obiectele care vin în contact cu alimente, precum și punerea în aplicare a controalelor oficiale asupra acestora.
         2.   Furajele și siguranța furajelor
         
         Verificarea conformității cu legislația SEE aplicabilă care reglementează siguranța furajelor (inclusiv igiena furajelor, autorizarea și înregistrarea unităților, contaminanții, trasabilitatea și etichetarea furajelor), furajele medicamentate, comercializarea și utilizarea furajelor, precum și punerea în aplicare a controalelor oficiale asupra acestora.
         3.   Subprodusele de origine animală și produsele derivate
         
         Verificarea conformității cu legislația SEE aplicabilă care reglementează subprodusele de origine animală și produsele derivate și punerea în aplicare a controalelor oficiale asupra acestora.
         4.   Sănătatea animalelor
         
         Verificarea conformității cu legislația SEE aplicabilă care reglementează sănătatea animalelor, cu accent pe gestionarea sănătății animalelor, programele de dobândire a statutului „indemn de boală” și menținerea acestui statut, controlul principalelor boli active ale animalelor și pregătirea pentru a face față apariției unor focare multiple de boli epizootice, precum și punerea în aplicare a controalelor oficiale asupra acestora.
         5.   Bunăstarea animalelor
         
         Verificarea conformității cu legislația SEE aplicabilă care reglementează bunăstarea animalelor pentru producție în ferme, în timpul transportului și la sacrificare, depopularea și uciderea de urgență, precum și punerea în aplicare a controalelor oficiale asupra acestora.
         6.   Producția ecologică
         
         Verificarea conformității cu legislația SEE aplicabilă care reglementează producția și etichetarea produselor ecologice și punerea în aplicare a controalelor oficiale asupra acestora.
         7.   Introducerea în SEE a mărfurilor și a animalelor provenind din țări terțe
         
         Verificarea conformității cu legislația SEE aplicabilă care reglementează controalele oficiale asupra animalelor și mărfurilor care intră în Islanda și Norvegia din țări terțe, inclusiv a conformității cu cerințele pentru posturile de control la frontieră și cu cerințele generale și specifice ale SEE aplicabile animalelor și mărfurilor relevante. Se va pune un accent deosebit pe normele stabilite de Regulamentul (UE) 2017/625 și de actele delegate și de punere în aplicare conexe.
         8.   Aspecte generale și orizontale
         
         Verificarea conformității cu legislația SEE aplicabilă care reglementează identificarea și urmărirea practicilor frauduloase sau înșelătoare în domeniile reglementate de Regulamentul (UE) 2017/625 și controalele oficiale asupra acestora. Verificarea luării, de către Islanda și Norvegia, a măsurilor subsecvente corespunzătoare pentru a remedia eventualele probleme specifice sau sistemice identificate în timpul controalelor Autorității. Verificarea măsurilor în vigoare pentru verificarea eficacității controalelor oficiale.
         
            PARTEA B – Domenii prioritare
         
         
                      
                  
                  
                     
                        Domeniu prioritar
                     
                  
                  
                     
                        2022-2026
                     
                  
               
                     
                        Alimentele și siguranța alimentară
                     
                  
                  
                     Alimente de origine animală
                  
                  
                     Siguranța cărnii de mamifere și păsări și a produselor derivate, a laptelui și a produselor derivate, a produselor pescărești și a igienei care se aplică producției de moluște bivalve vii
                  
               
                     Alimente de origine nonanimală
                  
                  
                     Siguranța fructelor și legumelor, a plantelor aromatice, a condimentelor și a germenilor, inclusiv contaminanții
                  
                  
                      
                  
               
                     Reziduuri și contaminanți
                  
                  
                     Reziduuri de medicamente de uz veterinar, pesticide și contaminanți proveniți din mediu
                  
               
                     Informarea consumatorilor cu privire la alimente și utilizarea mențiunilor nutriționale și de sănătate
                  
                  
                     Informarea consumatorilor cu privire la alimente și utilizarea mențiunilor nutriționale și de sănătate
                  
                  
                      
                  
               
                     Materiale și obiecte care vin în contact cu alimentele
                  
                  
                      
                  
                  
                     Materiale și obiecte care vin în contact direct sau indirect cu alimentele
                  
               
                     
                        Furajele și siguranța furajelor
                     
                  
                  
                     Siguranța generală a furajelor
                  
                  
                     Siguranța furajelor în toate etapele, inclusiv producția primară, autorizarea și înregistrarea unităților, igiena furajelor, trasabilitatea, etichetarea și contaminanții
                  
               
                     Furaje medicamentate
                  
                  
                      
                  
                  
                     Producția, distribuția și utilizarea furajelor medicamentate
                  
               
                     Comercializarea și utilizarea furajelor
                  
                  
                      
                  
                  
                     Introducerea pe piață și utilizarea furajelor, inclusiv etichetarea și informarea utilizatorilor, ambalarea și prezentarea
                  
               
                     
                        Subprodusele de origine animală
                     
                  
                  
                     Subproduse de origine animală și produse derivate
                  
                  
                     Subproduse de origine animală și produse derivate
                  
               
                     
                        Sănătatea animalelor
                     
                  
                  
                     Sănătatea animalelor acvatice
                  
                  
                     Gestionarea sănătății animale, inclusiv programe de dobândire a statutului „indemn de boală” și menținerea acestui statut, precum și gestionarea bolilor epizootice active (de exemplu, gripa aviară)
                  
               
                     Sănătatea animalelor terestre
                  
               
                     Pregătire și prevenire
                  
                  
                     Planuri pentru situații de urgență
                  
               
                     
                        Bunăstarea animalelor
                     
                  
                  
                     În ferme
                  
                  
                     Porcine, găini ouătoare, pui de carne, rumegătoare mici și bovine
                  
               
                     Transport
                  
               
                     La ucidere
                  
                  
                      
                  
                  
                     Sacrificare, ucidere de urgență și ucidere în scopul depopulării
                  
               
                     
                        Producția ecologică
                     
                  
                  
                     Producție ecologică
                  
                  
                     Producție ecologică
                  
               
                     
                        Introducerea în SEE a mărfurilor și a animalelor provenind din țări terțe
                     
                  
                  
                     Conformitatea posturilor de control la frontieră
                  
                  
                     Conformitatea posturilor de control la frontieră redesemnate și noi și a centrelor de inspecție
                  
               
                     Controale oficiale asupra animalelor și a mărfurilor
                  
                  
                     Controale oficiale asupra animalelor vii și a produselor de origine nonanimală și animală provenind din țări terțe
                  
               
                     
                        Aspecte generale și orizontale
                     
                  
                  
                     Acțiunile întreprinse în urma recomandărilor
                  
                  
                     Acțiunile întreprinse în urma recomandărilor sectoriale și revizuirea generală
                  
               
                     Fraudă
                  
                  
                     Măsuri în vigoare pentru combaterea practicilor frauduloase sau înșelătoare
                  
               
                     Verificarea eficacității controalelor oficiale
                  
                  
                     Măsuri în vigoare pentru verificarea eficacității controalelor oficiale